stanford-oval/wikipedia huggingface dataset:
Diebold Nixdorf

| Diebold Nixdorf AG  Suomen tytäryhtiö: Diebold Nixdorf Oy |
| --- | --- |

Yritysmuoto:  pörssiyhtiö
Osake:  FWB: WIN
ISIN:  DE000A0CAYB2
Perustettu:  1952 (Labor für Impulstechnik) 1968 (Nixdorf Computer AG)
Perustaja:  Heinz Nixdorf (Nixdorf Computer AG)
Toimitusjohtaja:  Eckard Heidloff
Kotipaikka:  Paderborn, Saksa
Tuotteet:  Procash tuoteperhe, Beetle tuoteperhe, TP.net, TPLinux
Liikevaihto:  2,3 miljardia € (WN Oy:n 23,1 miljoonaa €)[lähde? ]
Henkilöstö:  10 000 (1979, Nixdorf Computer) 29 500 (1989, Nixdorf Computer) 9 460 (2008)
Kotisivu:  https://www.dieboldnixdorf.com/
Infobox OKVirheellinen NIMI-arvo: 
Diebold Nixdorf AG on saksalainen pörssiyhtiö, joka on keskittynyt IT-järjestelmien valmistukseen ja kehittämiseen pankeille ja kaupalle. Yritys on ollut itsenäinen 1.10.1999 lähtien. Ennen tätä yritys ja sen edeltäjät toimivat nimillä Wincor Nixdorf International GmbH (1999–), Siemens Nixdorf Retail & Banking Systems GmbH (1998–1999), Siemens Nixdorf Informationssysteme (1990–1998), Nixdorf Computer AG (1968–1990) ja Labor für Impulstechnik (1952–1968).
Yritys listautui Frankfurtin pörssiin toukokuussa 2004.
Yrityksellä on tytäryhtiöitä yli 30 maassa, Suomessa Diebold Nixdorf Oy. Liikevaihto tilikaudella 1.10.2007–30.9.2008 oli 2,32 miljardia Euroa. Yrityksessä työskenteli tuolloin noin 9 500 henkilöä.
Historiaa > Nixdorf Computer

Jo opiskeluaikoinaan 1952 länsisaksalainen fysiikan opiskelija Heinz Nixdorf ryhtyi yrittäjäksi. Hänen perustamansa Labor für Impulstechnik alkoi rakennella elektronisia laskukoneita ja logiikkapiirejä muun muassa kölniläisell Wanderer-Werkelle ja pariisilaiselle Bullille. Vuonna 1964 yritys toi markkinoille ensimmäisen pk-yrityksille soveltuvan, ohjelmoitavissa olevan ja 820-numerolla tunnetun tietokoneen. Vuonna 1968 Heinz Nixdorf osti suurimman asiakkaansa Wanderer-Werken ja muutti yrityksensä nimeksi Nixdorf Computer AG (NCAG). Nordrhein-Westfalenin osavaltion Paderborniin toimintansa siirtänyt yritys oli täysin hänen perheensä omistuksessa 1970-luvun keskivaiheille, jolloin osaomistajaksi tuli neljänneksen osuudella Deutsche Bank.
1970- ja 1980-luvuilla Nixdorf suunnitteli ja toimitti työpisteihin sijoittuvilla atk-päätteillä käytettäviä tietokonejärjestelmiä ja -ohjelmistoja hyvin monille eri toimialoille ja erityisesti pienille ja keskisuurille yrityksille. 1970-luvun lopulla Nixdorf työllisti jo kymmenisen tuhatta ihmistä Euroopassa, Yhdysvalloissa, Etelä-Amerikan maissa, Japanissa ja Australiassa. Amerikkalaisia tietokonejättejä vastaan pyrki kilpailemaan tehokkuudella ja palvelukyvyllä.
Nixdorf Computer oli vahvimmillaan 1980-luvun keskivaiheilla, jolloin se oli Euroopan kolmanneksi suurin alallaan noin 23 000 työntekijällä ja 1,7 miljardin Yhdysvaltain dollarin liikevaihdolla. Vuonna 1988 yritys oli mukana perustamassa Open Software Foundationia.
1990-luvun taitteessa Nixdorf kehitti avoimia tietokonejärjestelmiä Unix-, MS-DOS- ja OS/2-käyttöjärjestelmillä ja Motif-, Presentation Manager- ja Windows-käyttöliittymillä. Lähiverkoissa se käytti Novellin NetWare-käyttöjärjestelmää ja TCP/IP-tiedonsiirtostandardia.
Suomen-tytäryhtiö Oy Nixdorf Ab perustettiin 1969, ja vuosikymmentä myöhemmin sillä oli 14 toimipistettä eri puolilla Suomea. 1980-luvun keskivaiheilla Nixdorf oli Suomessa markkinajohtaja 100–500 tuhannen markan tietokonejärjestelmissä 17 prosentin markkinaosuudella.
Historiaa > Siemens Nixdorf

Perustaja Heinz Nixdorf kuoli 1986. Nixdorf Computer alkoi pian ajautua talousvaikeuksiin ja joutui irtisanomaan ison osan lähes 30 tuhannesta työntekijästään. Tämäkään ei auttanut, mutta pelastajaksi tuli Siemens, joka osti Nixdorfin 1990 ja sulautti sen omaan informaatiojärjestelmiä tuottaneeseen yksikköönsä. Uudesta Siemens Nixdorf Informationssysteme -yhtiöstä (SNI) tuli heti Euroopan toiseksi suurin tietotekniikkayhtiö jättimäisen IBM:n jälkeen ja ennen kolmanneksi suurinta Digital Equipment Corporationia.
Diebold Nixdorfin kotikaupungissa Paderbornissa toimii nykyisin maailman suurimmaksi tietotekniikkamuseoksi sanottu Heinz Nixdorf Museum.
Heinz Nixdorf (1925–1986).
Valkovuoto

Valkovuotoa alushousuissa
Valkovuoto (lat. fluor albus) on emättimen valkeanvärinen hapan erite, joka pitää emättimen puhtaana ja ylläpitää sen limakalvojen joustavuutta ja maitohappobakteeri luontaista kemiallista tasapainoa.[lähde? ] Limakalvon ollessa tulehtunut valkovuotoa voi esiintyä tavallista runsaammin tai sillä voi olla epätavallinen koostumus. Valkovuodon erittyminen alkaa murrosiässä, ja se on yleensä ensimmäinen murrosiän alkamisen ilmoittava merkki yhdessä rintojen kasvun alkamisen kanssa. Estrogeenit eli naishormonit säätelevät valkovuodon erittymistä. Pienissä määrin valkovuoto on harmiton, mutta jos sitä erittyy runsaasti, se on paakkuista, pahanhajuista tai värillistä, on sen aiheuttajana hiivasieni, bakteeri tai virus. Epätavallinen valkovuoto saattaa johtaa jopa lääkärikäyntiin.
Aiheesta muualla

Valkovuodosta Terveysportti.fi-sivulla
Väestöliitto – Valkovuoto (Arkistoitu – Internet Archive)
Merkinnän syy: valkovuoto kuukautiskierron eri vaiheissa, poikkeava valkovuoto, koostumus, syntymekanismi
Valtakunnansyyttäjä (Yhdysvallat)

Valtakunnansyyttäjien lippu.
Valtakunnansyyttäjä (engl. United States Attorney) on asianajaja, jonka Yhdysvaltain presidentti nimittää senaatin hyväksynnällä jokaiseen tuomiopiiriin edustamaan liittovaltion hallintoa oikeusjutuissa. Valtakunnansyyttäjät syyttävät ja puolustavat juttuja liittovaltion puolesta.
Aiheesta muualla

Kuvia tai muita tiedostoja aiheesta Valtakunnansyyttäjä (Yhdysvallat) Wikimedia Commonsissa
Office of the United States Attorneys
Danièle Dupré

Danièle Dupré (16. marraskuuta 1938 Le Havre, Ranska – 24. marraskuuta 2013 Le Havre, Ranska) oli ranskalainen laulaja. Dupré edusti Luxemburgia vuoden 1957 Eurovision laulukilpailussa kappaleella "Amours mortes (tant de peine)", joka sijoittui kilpailussa neljänneksi.
Dupré näytteli nimettömässä sivuosassa Michel Boisrondin ohjaamassa vuoden 1957 elokuvassa Pariisitar. Hän vetäytyi musiikkimarkkinoilta vuonna 1958, koska rock oli vallannut liikaa tilaa musiikkialalla. Laulajanuran jälkeen Dupré työskenteli sisustussuunnittelijana.
Diskografia > Albumit

I Remember Paris Volume 3
Diskografia > EP:t

Merci Mon Dieu (1957)
2 - Mon Vieux Marin (1957)
3 - Paris Java (1957)
4 - Tequila (1958)
5 - Tu Me Donnes (Come Prima) (1958)
Mon Coeur Est Un Violon
Diskografia > Singlet

Mon Seul Ami / Mon Coeur Est Un Violon (1954)
Paris Java / Le Bal Des Truands (1957)
Marjolaine / Nelly Lamour (1957)
Come Prima (1958)
Cette Garce De Vie / À Tous Les Coins De Rue
Vasili Titov

Psaltir rifmotvornaja -sävellyksen nuotinnusta.
Vasili Polikarpovitš Titov (ven. Василий Поликарпович Титов; 1650 – 1710 tai 1715) oli venäläinen säveltäjä.
Titovin nimi mainittiin ensimmäisen kerran vuonna 1678 hallitsijan palveluksessa toimineiden laulajien joukossa. Titov nousi pian johtavaan asemaan kuorossa ilmeisesti osin sävellystaitojensa ansiosta. Hän toimi hallitsijan palveluksessa vuoteen 1698 saakka. Tämän jälkeen hän työskenteli Moskovassa ja todennäköisesti johti laulukoulua. Joissain lähteissä Titovin kuolinvuodeksi on merkitty 1710, mutta esimerkiksi musiikkitieteilijä Nikolai Findeizenin mukaan Titov kuoli vasta vuonna 1715.
Titov sävelsi laajan kuoromusiikkituotannon. Soitinmusiikkia häneltä ei tunneta. Teosten joukossa ovat vuonna 1686 tai 1687 sävelletty musiikki Simeon Polotskin tekstiin Psaltir rifmotvornaja ja Pultavan taistelun voiton (1709) kunniaksi sävelletty kuorokonsertto.
Darkest Hour

Darkest Hour esiintymässä Barcelonassa vuonna 2009.
Darkest Hour on vuonna 1995 perustettu viisijäseninen yhdysvaltalainen yhtye. Se saavutti läpimurron vuonna 2003 julkaistulla kolmosalbumillaan Hidden Hands of a Sadist Nation. Vahvasti poliittissävyinen levy kritisoi Yhdysvaltojen syyskuun 11. päivän tapahtumien jälkeistä militarismia ja esitteli metalcoresta yhä enemmän melodisen deathmetallin suuntaan kasvaneen yhtyeen. Sittemmin yhtye on julkaissut kuusi albumia ja saavuttanut menestystä myös Yhdysvaltojen Billboard-listalla.
Diskografia > Studioalbumit

| Vuosi | Albumi | Levy-yhtiö | Listasijoitukset> Billboard 200 | Listasijoitukset> US Indie | Listasijoitukset> US Heat |
| --- | --- | --- | --- | --- | --- |
| 2000 | The Mark of the Judas | MIA Records | — | — | — |
| 2001 | So Sedated, So Secure | Victory Records | — | — | — |
| 2003 | Hidden Hands of a Sadist Nation | Victory Records | — | — | — |
| 2005 | Undoing Ruin | Victory Records | 138 | 10 | 2 |
| 2007 | Deliver Us | Victory Records | 110 | 14 | 1 |
| 2009 | The Eternal Return | Victory Records | 104 | 16 | 1 |
| 2011 | The Human Romance | E1 Music |  |  |  |
| 2014 | Darkest Hour | Sumerian Records |  |  |  |
| 2017 | Godless Prophets and the Migrant Flora | Southern Lord Records |  |  |  |
| 2024 | Perpetual I Terminal |  |  |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Darkest Hourin viralliset kotisivut (Arkistoitu – Internet Archive)
Darkest Hour Myspacessa (englanniksi)
Daniël de Jong

Daniël de Jong vuonna 2011.
Daniël de Jong (s. 9. heinäkuuta 1992 Rotterdam) on hollantilainen moottoriurheilija.
Uran alkuvaiheet

De Jong kilpaili Karting-sarjoissa vuodet 2000-2007. Vuonna 2008 de Jong ajoi Pohjois-Euroopan Formula Renault -sarjassa sijoittuen loppupisteissä 13:ksi. Samana vuonna hän ajoi Formula Renault NEZ -sarjassa sijoittuen sarjan kahdeksanneksi. Vuonna 2009 de Jong ajoi Eurocup Formula Renault-sarjassa, jossa hän otti 3 pistettä ja sijoittui sarjan 25:ksi. Samana vuonna hän ajoi Formula Renault NEC-sarjassa sijoittuen sarjan yhdeksänneksi. Vuonna 2010 de Jong jatkoi FR Eurocup-sarjassa ottaen yhden palkintokorokesijan ja sijoittuen loppupisteissä yhdeksänneksi. Samana vuonna hän nappasi Formula Renault NEC-sarjasta yhden voiton, kaksi paalupaikkaa ja kolme nopeinta kierrosta. Hän sijoitui sarjan loppupisteissä 11:ksi. Vuonna 2011 de Jong kilpaili Formula Renault 3.5-sarjassa saavuttaen kaksi pistettä.
Formula Renault 3.5 -sarjan ohessa de Jong ajoi vuonna 2011 Auto GP-sarjassa kuusi kilpailua ja jatkoi myös kaudella 2012 sijoittuen sarjan viidenneksi. Samana vuonna hän ajoi GP2-sarjassa Euroopan kilpailusta lähtien. Hänet kuitenkin korvasi Stefano Coletti Italian kilpailusta lähtien. De Jong ei saavuttanut pisteitä debyyttikaudella, mutta jatkoi vuonna 2013 GP2:ssa saavuttaen kolme pistettä. Samana vuonna hän jatkoi kilpailemista myös Auto GP-sarjassa ollen parhaimmillaan kilpailussa toinen sijoittuen sarjan seitsemänneksi. Vuonna 2014 de Jong jatkoi kolmannen kauden GP2-sarjassa saavuttaen kaksi pistettä. De Jong aloitti neljännen kautensa vuonna 2015 kahden edellisen kauden mukaisesti MP Motorsportin autolla.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Rapax | MALFEA   | MALSPR   | BHR1FEA   | BHR1SPR   | BHR2FEA   | BHR2SPR   | ESPFEA   | ESPSPR   | MONFEA   | MONSPR   | EURFEA 16 | EURSPR 9 | GBRFEA Kesk. | GBRSPR 13 | GERFEA   | GERSPR   | HUNFEA 15 | HUNSPR 19 | BELFEA 13 | BELSPR 11 | ITAFEA   | ITASPR   | SINFEA   | SINSPR   | 0 | 26. |
| 2013 | MP Motorsport | MALFEA Kesk. | MALSPR 14 | BHRFEA Kesk. | BHRSPR 19 | ESPFEA 16 | ESPSPR 18 | MONFEA 10 | MONSPR 9 | GBRFEA 22 | GBRSPR 18 | GERFEA 15 | GERSPR Kesk. | HUNFEA 12 | HUNSPR Kesk. | BELFEA Kesk. | BELSPR 17 | ITAFEA 11 | ITASPR 19 | SINFEA 17 | SINSPR 7 | ABUFEA 19† | ABUSPR 17 |  |  | 3 | 24. |
| 2014 | MP Motorsport | BHRFEA 11 | BHRSPR 11 | ESPFEA Kesk. | ESPSPR 19 | MONFEA 11 | MONSPR Kesk. | AUTFEA 19 | AUTSPR 21 | GBRFEA 19 | GBRSPR 14 | GERFEA Kesk. | GERSPR 16 | HUNFEA 14 | HUNSPR 18 | BELFEA 10 | BELSPR 13 | ITAFEA Kesk. | ITASPR 9 | RUSFEA 14 | RUSSPR 19 | ABUFEA 10 | ABUSPR Kesk. |  |  | 2 | 28. |
| 2015 | MP Motorsport | BHRFEA 18 | BHRSPR 13 | ESPFEA 15 | ESPSPR 9 | MONFEA 12 | MONSPR 12 | AUTFEA 21 | AUTSPR 12 | GBRFEA 11 | GBRSPR 26† | HUNFEA 10 | HUNSPR Kesk. | BELFEA Kesk. | BELSPR DNS | ITAFEA   | ITASPR   | RUSFEA   | RUSSPR   |  |  |  |  |  |  | 1 | 23. |
| 2015 | Trident |  |  |  |  |  |  |  |  |  |  |  |  |  |  |  |  |  |  | BHRFEA 19 | BHRSPR 14 | ABUFEA Kesk. | ABUSPR C |  |  | 1 | 23. |
| 2016 | MP Motorsport | ESPFEA 14 | ESPSPR 17 | MONFEA 9 | MONSPR 11 | EURFEA 8 | EURSPR 14 | AUTFEA 14 | AUTSPR 20 | GBRFEA 19 | GBRSPR 16 | HUNFEA 15 | HUNSPR 11 | GERFEA Kesk. | GERSPR 16 | BELFEA 17 | BELSPR 17 | ITAFEA 17 | ITASPR 19 | MALFEA 17 | MALSPR Kesk. | ABUFEA 14 | ABUSPR Kesk. |  |  | 6 | 21. |
Aiheesta muualla

http://www.driverdb.com/drivers/daniel-de-jong/career/
de Jong vuonna 2014.
Vasili Tšapajev

Vasili Tšapajev.
Boris Babotškin Tšapajevina samannimisessä elokuvassa.
Vasili Ivanovitš Tšapajev (ven. Васи́лий Ива́нович Чапа́ев; 28. tammikuuta (J: 9. helmikuuta) 1887 nykyään Tšeboksaryn kaupunkiin kuuluva Budaikin kylä – 5. syyskuuta 1919 lähellä nykyisen Länsi-Kazakstanin alueen Tšapajevin kylää (tuolloin Lbištšensk)) oli puna-armeijan komentaja Venäjän kansalaissodassa. Neuvostoliitossa hänestä muodostui legendaarinen sankarihahmo.
Vasili Tšapajev syntyi köyhän talonpojan perheeseen. Vuodesta 1914 lähtien hän osallistui ensimmäiseen maailmansotaan. Venäjän armeijassa hän yleni alivänrikiksi ja palkittiin kolmella yrjönristillä. Vuonna 1917 Tšapajev oli sairaalassa Saratovissa, josta hän siirtyi Nikolajevskin kaupunkiin (nykyinen Pugatšov). Siellä hänet valittiin joulukuussa 1917 jalkaväkirykmentin komentajaksi ja tammikuussa 1918 kihlakunnan sisäasiain komissaariksi. Alkuvuodesta 1918 hänen muodostamansa punakaartit osallistuivat paikallisten kapinoiden tukahduttamiseen.
Toukokuusta 1918 lähtien Tšapajev toimi kansalaissotaan osallistuneen prikaatin ja syyskuusta lähtien divisionaan komentajana. Marraskuussa hänet lähetettiin opiskelemaan pääesikunnan akatemiaan, josta hänet tammikuussa 1919 siirrettiin rintamalle 4. armeijan prikaatinkomentajaksi. Toukokuusta lähtien hän komensi Uralilla tarkka-ampujadivisioonaa, joka osallistui hyökkäykseen Aleksandr Koltšakin joukkoja vastaan. Heinäkuussa divisioona valtasi Uralskin. Syyskuun 5. päivän vastaisena yönä valkoiset tekivät yllätyshyökkäyksen divisioonan päämajaan. Ylivoimaista vihollista vastaan käydyssä taistelussa Tšapajev haavoittui ja hukkui yrittäessään paeta uimalla Uraljoen yli.
Tšapajevin henkilöhahmolle on omistettu muun muassa Dmitri Furmanovin dokumenttiromaani Tšapajev (1923) sekä Georgi ja Sergei Vasiljevin samanniminen elokuva (1934). Neuvostoliitossa hän oli myös suosittu laulujen, kansantarinoiden ja kaskujen aihe. Samaran alueella on hänen mukaansa nimetty Tšapajevskin kaupunki.
Vani Bhojan

| Vani Bhojan |
| --- | --- |
 Bhojan Meeku Maathrame Chepta Pre -julkaisussa 2019
Henkilötiedot
Syntynyt: 28. huhtikuuta 1987 (ikä 37) Udagamandalam, Tamil Nadu
Ammatti:  näyttelijä, malli
Aiheesta muualla
IMDb 
Vani Bhojan (s. 28. huhtikuuta 1987) on intialainen elokuvanäyttelijä, TV-näyttelijä ja entinen malli, joka esiintyy pääasiassa tamil- ja telugu-elokuvateattereissa.  Hänet tunnetaan parhaiten Sathyan roolista Deivamagal-sarjassa, josta hänelle palkittiin Sun Kudumbam Viruthugal parhaaksi näyttelijäksi 2018. Hän debytoi telugu-teuransa Meeku Maathrame Cheptha 2019 -tapahtumassa ja Tamil-debyytin vuonna 2020 Oh My Kadavulen kanssa. Hän on Television Lady -supertähti.
Filmografia

| vuosi | elokuva | rooli | johtaja | kieli | merkintä |
| --- | --- | --- | --- | --- | --- |
| 2010 | Ce sont des Irau  | Avantika (päivänkakkara)   | Hari Shankar   Haresh Narayan   Krishnan Shekhar   | Tamil  | Esittelykutsut |
| 2012 | Adikram 79  | Tohtori pooja   | Vinod Bira   | tamil   | Silmälasien naamiointi |
| 2019 | Dis-moi juste  | Shafi Rakesh   | Sultan de Shamar   | Telugu  | Le début du télougou |
| 2020 | Voi mon Dieu  | Mira   | Le cheval s'est retourné   | tamil   | Le début du tamoul |
| 2020 | Fermer à clé  | TBA   | SG Charles   | tamil   | Termine |
| 2020 | Mr.W  | TBA   | Niranjan Prabhakaran   | tamil   | Tournage |
Aiheesta muualla

Kuvia tai muita tiedostoja aiheesta Vani Bhojan Wikimedia Commonsissa
Vani Bhojan Internet Movie Databasessa. (englanniksi)
Vani Bhojan Zee Cine -palkinnot 2020
Uuskreationismi

Tyyppejä
Nuoren Maan kreationismi
Teistinen evoluutio
Uuskreationismi
Vanhan Maan kreationismi
Luomiskertomus
Ensimmäinen Mooseksen kirja
Raamatun luomiskertomus
Luomistiede
Baraminologia
Tulvageologia
Älykäs suunnittelu
Kreationismi ja evoluutio
Kreationismi kouluissa
malline: näytä • keskustele •
Osa artikkelisarjaa
Uuskreationismi (engl. Neo-creationism) on liike, jonka tavoitteena on ilmaista kreationismi käsittein, jotka saisivat paremman vastaanoton julkisuudessa sekä päätöksentekijöiden, opettajien että tiedeyhteisön keskuudessa.
Keskeinen uuskreationismin muoto on älykäs suunnittelu.
Frans de Waal on kirjassaan Are We Smart Enough to Know How Smart Animals Are? ehdottanut toisenlaista versiota uuskreationismista. Tämä ei liity älykkääseen suunnitteluun, vaan on ihmiskeskeinen kanta, jossa evoluutio hyväksytään vain osittain. Tämä uuskreationismin muoto tunnustaa apinan ja ihmisen väliset keholliset samankaltaisuudet, mutta pitää näitä mieliltään erilaisina. Tällainen uuskreationismi katsoo, että evoluutio ei koske ihmisen mieltä, vaan ihmismieli on fundamentaalisesti erilainen kuin muilla elollisilla.
Vaniljat

| Vaniljat |
| --- | --- |
 Lumovanilja (Vanilla pompona)
Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Vanilloideae
Tribus::  Vanilleae
Suku::  Vaniljat Vanilla  Plum. ex Mill.
Tyyppilaji
 Vanilla mexicana Mill. (1768) 
Katso myös
   Vaniljat Wikispeciesissä   Vaniljat Commonsissa 
  Tieteelliset nimet: 
Infobox OKNimi-testi OK: 
Vaniljat (Vanilla) on kasvisuku, joka kuuluu kämmekkäkasvien (Orchidaceae) heimoon. Siihen sisältyy muun muassa mausteena kasvatettu trooppinen orkidea vanilja (Vanilla planifolia).
Vaniljojen sukuun kuuluu reilut sata lajia. Vaniljat ovat kiipeileviä, ruohovartisia köynnöksiä, jotka voivat kasvaa joitakin metrejä pitkiksi. Vaniljoilla on ilmajuuria ja lehti jokaisessa varren nivelkohdassa. Lehdet ovat suuria, lyhytruotisia sekä möyheitä. Kukinto on terttu, jossa on muutamia tai monia kukkia. Kukat ovat usein isoja ja petalit sekä sepalit keskenään samanlaisia.
Lajeja

Vanilla albida
Vanilla aphylla
Vanilla mexicana
Vanilla odorata
Vanilla palmarum
vanilja (Vanilla planifolia)
lumovanilja (Vanilla pompona )
siipilumovanilja (V. pompona subsp. grandiflora)
Vanilla tahitensis
Aiheesta muualla

Suomen Lajitietokeskus: Vaniljat – Vanilla
Vanessa Marano

Vanessa Marano vuonna 2011.
Vanessa Nicole Marano (s. 31. lokakuuta 1992 Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa Ilman johtolankaa, Gilmoren tytöt, Dexter ja The Comeback. Marano näytteli televisiosarjassa Vaihdokkaat Bay Kennishiä vuosina 2011–2017. Hän on näytellyt myös vuonna 2008 ilmestyneessä tv-elokuvassa The Clique. Hänen sisarensa on näyttelijä Laura Marano.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2003 | Nemoa etsimässä | Finding Nemo | muut äänet |  |
| 2008 | The Clique | The Clique | Layne Abeley | suoraan DVD:lle |
| 2009 | Dear Lemon Lima | Dear Lemon Lima | Samantha Combs |  |
| 2013 | The Secret Lives of Dorks | The Secret Lives of Dorks | Samantha |  |
| 2014 | Senior Project | Senior Project | Samantha ”Sam” Willow |  |
| 2018 | Daphne & Velma | Daphne & Velma | Carol | suoraan DVD:lle |

Televisiosarjat
| Vuosi | Suomenkielinen nimi | Alkuperäinen nimi | Rooli | Jaksot |
| 2003–09 | Ilman johtolankaa | Without a Trace | Hanna Malone | 12 jaksoa |
| 2004 | Perhe paketissa | Grounded for Life | Lexie | ”Tombstone Blues” |
| 2005 | Mullan alla | Six Feet Under | Tate Pasquese | 2 jaksoa |
| 2005 | The Comeback | The Comeback | Franchesca | 12 jaksoa |
| 2005 | Veljemme on nero | Malcolm in the Middle | Gina | ”Malcolm Defends Reese” |
| 2005–07 | Gilmoren tytöt | Gilmore Girls | April Nardini | 13 jaksoa |
| 2008 | Miss Guided | Miss Guided | Kelly | ”Homecoming” |
| 2008 | Ratkaisija | The Closer | Theresa Monroe | ”Problem Child” |
| 2008 | Aavekuiskaaja | Ghost Whisperer | Alise Jones | ”Ghost in the Machine” |
| 2008–2010 | Tunteita ja tuoksuja | The Young and the Restless | Eden Baldwin | 59 jaksoa |
| 2009 | Luota minuun | Trust Me | Haley McGuire | 5 jaksoa |
| 2009–2011 | Dexter | Dexter | Rebecca Mitchell | 6 jaksoa |
| 2010 | Menneisyyden haamut | Past Life | Susan Charne | ”Dead Man Talking” |
| 2010 | Näkijä | Medium | Jennifer Whitten | 2 jaksoa |
| 2010 | Scoundrels | Scoundrels | Hope West | 8 jaksoa |
| 2010 | Samaa sukua | Parenthood | Holly | ”Date Night” |
| 2011 | Rakkauden anatomia | Private Practice | Casey | ”The Hardest Part” |
| 2011 | Lemmenkipeät | Love Bites | Becky Lerner | ”Too Much Information” |
| 2011 | C.S.I. | CSI: Crime Scene Investigation | Samantha Cafferty | ”CSI Down” |
| 2011–17 | Vaihdokkaat | Switched at Birth | Bay Kennish | 104 jaksoa |
| 2012 | Greyn anatomia | Grey’s Anatomy | Holly Wheeler | ”The Girl with No Name” |
| 2013 | Perception | Perception | Riley | ”Toxic” |
| 2014 | NCIS: New Orleans | NCIS: New Orleans | Natalie Lane | ”The Recruits” |
| 2016 | Outcast | Outcast | Sherry | ”The Road Before Us” |
| 2016 | Gilmore Girls: Vuosi elämää | Gilmore Girls: A Year in the Life | April Nardini | ”Summer” |
| 2017 | Silicon Valley | Silicon Valley | Stanford Universityn oppilas | 2 jaksoa |
| 2018 | Asema 19 | Station 19 | Molly | ”Not Your Hero” |
Aiheesta muualla

Vanessa Marano Internet Movie Databasessa. (englanniksi)
Use Your Illusion

| Use Your Illusion Guns N' Roses |
| --- | --- | --- |

Kokoelmalevyn tiedot
 Äänitetty : 1991
 Julkaistu: 25. elokuuta 1998
 Tuottaja(t): Mike Clink, Guns N' Roses
 Tyylilaji: hard rock
 Kesto: 63.50
 Levy-yhtiö: Geffen Records
Guns N' Rosesin muut julkaisut
| The Spaghetti Incident? 1993 | Use Your Illusion 1998 | Live Era '87-'93 1999 |
Use Your Illusion on Guns N' Roses -albumi, joka on koottu yhtyeen kahdesta aikaisemmasta albumista: Use Your Illusion I(1):stä ja II(2):stä. Albumia myydään ainoastaan Yhdysvalloissa, Wal-mart ja Kmart -kauppaketjuissa sekä verkkokaupoissa[lähde? ], ja siksi sitä ei aina lasketa Guns N' Rosesin diskografiaan. Sitä on myyty Yhdysvalloissa hieman yli 430 000 kappaletta.
Kappaleluettelo

Live And Let Die
Don't Cry (Original)
You Ain't The First
November Rain
Garden of Eden
Dead Horse
Civil War
14 years
Yesterdays
Knockin' On Heaven's Door
Estranged
Don't Cry (Alt. Lyrics)
Vapaapalokunta

Vapaapalokunta tarkoittaa vapaaehtoista palokuntaa.
Muu merkitys

Erityisesti muodossa Auran VPK sanalla viitataan Teuvo Auran virkamieshallituksiin 1970-luvun alussa (Auran VPK on myös vuonna 1937 perustettu vapaaehtoinen palokunta, joka on nykyään Varsinais-Suomen pelastuslaitoksen sopimuspalokunta Aurassa):
Auran I hallitus 14.5.1970 — 15.7.1970
Auran II hallitus 29.10.1971 — 23.2.1972
Retuperän WBK on vuonna 1933 perustettu, alun perin vapaapalokuntien orkestereita parodioinut teekkariorkesteri.
Vapaapudotustorni

Vapaapudotustorni "Kingi" Linnanmäellä Helsingissä
Vapaapudotustorni on huvipuistolaite, joka on korkea torni. Torniin on kiinnitetty vaunu tai vaunuja, joissa matkustajat istuvat. Tavallisesti vaunu nostetaan ylös ja pudotetaan nopeasti tornin huipulta, tornin alapäässä jarrut pysäyttävät vaunun.